
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА

от ДИМИТЪР НИКОЛОВ - КМЕТ НА ОБЩИНА БУРГАС
ОТНОСНО:  Упълномощаване на представител на Община Бургас за участие в извънредно заседание на общото събрание на Асоциацията по В и К и определяне на позицията и мандата по решенията, посочени в дневния ред 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В Община Бургас е постъпила покана от Областния управител на област Бургас с вх. № 06-00-309/14.11.2019 г. за участие в редовно заседание на общото събрание на Асоциацията по ВиК-Бургас, което ще се проведе на 19.12.2019 г. от 10:00 часа, при следния проект за дневен ред:
1. Приемане на решение, на основание чл.20, ал.3 от Правилника за организацията и дейността на асоциациите по водоснабдяване и канализация, за препоръчителния размер на вноската на държавата в бюджета на Асоциацията по В и К на обособената територия, обслужвана от „Водоснабдяване и канализация“ ЕАД, гр. Бургас за 2020г.
2. Разни.
С оглед осигуряването на участие в извънредното заседание на общото събрание на Асоциацията по В и К-Бургас е необходимо да бъде упълномощен представител на Община Бургас и да се определи мандата му при гласуване на решенията.

Съгласно чл.198е, ал. 3 и ал. 5 от Закона за водите, представителят на Общината в Асоциацията по ВиК е Кметът, като при невъзможност той да участва, Общинският съвет определя друг представител. Позицията и мандатът на представителя на общината за заседанията на общото събрание на Асоциацията по ВиК се съгласуват по ред, определен от Общинския съвет.
Предвид гореизложеното, на основание чл.198е, ал. 3 и ал. 5 от Закона за водите, предлагам Общински съвет Бургас да вземе следните:

РЕШЕНИЯ:

І. Упълномощава Кмета на Община Бургас, представител на Общината съгласно чл. 198е от Закона за водите с право да гласува по решенията, посочени в дневния ред на предстоящото Общо събрание на Асоциацията по В и К – Бургас, както следва:
1. На основание чл.20, ал.3 от Правилника за организацията и дейността на асоциациите по водоснабдяване и канализация, общото събрание на Асоциацията по ВиК на обособената територия, обслужвана от „Водоснабдяване и канализация“ ЕАД, гр. Бургас приема решение за препоръчителния размер на вноската на държавата в бюджета на асоциацията за 2020г. в размер на 20 000 (двадесет хиляди) лева.
II. Определя инж. Чанка Иванова Коралска – заместник-кмет „Строителство, инвестиции и регионално развитие“  за представител на Община Бургас в редовното заседание на общо събрание на Асоциацията по ВиК-Бургас, при невъзможност на Кмета на Община Бургас да участва лично в Общото събрание на Асоциацията по ВиК-Бургас за приемане на посочените решения.
Приложения:
1.  Покана за провеждане на редовно общо събрание на Асоциацията по ВиК-Бургас.
2. Писмо вх. № 06-00-211/01.08.2019г. на Областен управител и Председател на Асоциацията по ВиК – Бургас;

3. Проект на бюджет на Асоциацията по ВиК – Бургас за 2020 година.
ДИМИТЪР НИКОЛОВ

Кмет на Община Бургас

